Α4-0100/95

Προτάσεις κανονισμών του Συμβουλίου σχετικά με τον καθορισμό των τιμών των γεωργικών προϊόντων και ορισμένα συναφή μέτρα (1995- 1996) (COM(95)0034 - C4-0053/95 έως C4-0081/95 - 95/0035(CNS) έως 95/0055(CNS) και 95/0801(CNS) έως 95/0808(CNS)

1. Προτάσεις κανονισμού του Συμβουλίου που τροποποιεί τον κανονισμό (ΕΟΚ) αριθ. 1766/92 περί κοινής οργανώσεως της αγοράς στον τομέα των σιτηρών (COM(95)0034 - C4-0053/95 - 95/0035(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α) (νέα)

>Κείμενο μετά την ψηφοφορία στο ΕΚ>

ότι, λόγω της κατάργησης της ενδεικτικής τιμής, ενδείκνυται, με στόχο την προφύλαξη των παραγωγών σιτηρών από πιθανή κατάρρευση των τιμών ανά τον κόσμο, να καθορισθούν ταχύτατα οι διατάξεις για την εφαρμογή της ρήτρας διασφάλισης που προβλέπεται στις συμφωνίες της ΓΣΔΕ[semigr ]

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι η ρευστότητα της αγοράς των σιτηρών μπορεί να ευνοηθεί από βράχυνση της περιόδου κατά της διάρκεια της οποίας μπορούν να προσφερθούν τα σιτηρά στην παρέμβαση[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 3)

Αιτιολογική σκέψη 2α) (νέα)

>Κείμενο μετά την ψηφοφορία στο ΕΚ>

ότι η εξαίρεση, βάσει της οποίας σιτηρά που περιέχουν υγρασία 15% μπορούν, υπό ορισμένες προϋποθέσεις, να αποτελέσουν αντικείμενο παρέμβασης, λήγει με την περίοδο εμπορίας 1994/95, ότι είναι σκόπιμο να διατηρηθεί η ρύθμιση αυτή και για την περίοδο εμπορίας 1995/96, καθώς και ότι πρέπει κατά συνέπεια να παραταθεί η ισχύς του κανονισμού (ΕΟΚ) αριθ. 689/92(1)[semigr ]

_________________

(1) EE L 74 της 20.03.1992, σ. 18

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 2

Άρθρο 4, παράγραφος 2, πρώτο εδάφιο (κανονισμός (ΕΟΚ) 1766/92)

>Αρχικό κείμενο>

2. Οι αγορές που αναφέρονται στην παράγραφο 1 μπορούν να λάβουν χώρα κατά τις εξής περιόδους:

- από 1ης Οκτωβρίου έως 30 Απριλίου για την Ιταλία, την Ισπανία, την Ελλάδα και την Πορτογαλία,

- από 1ης Φεβρουαρίου έως 30 Ιουνίου για τη Σουηδία,

- από 1ης Ιανουαρίου έως 31 Μαΐου για τα άλλα κράτη μέλη.

>Κείμενο μετά την ψηφοφορία στο ΕΚ>

2. Οι αγορές που αναφέρονται στην παράγραφο 1 μπορούν να λάβουν χώρα κατά τις εξής περιόδους:

- από 1ης Αυγούστου έως 30 Απριλίου για την Ιταλία, την Ισπανία, την Ελλάδα και την Πορτογαλία,

- από 1ης Δεκεμβρίου έως 30 Ιουνίου για τη Σουηδία,

- από 1ης Νοεμβρίου έως 31 Μαΐου για τα άλλα κράτη μέλη

(Τροπολογία 5)

ΑΡΘΡΟ 1α) (νέο)

>Κείμενο μετά την ψηφοφορία στο ΕΚ>

Άρθρο 1α

>Κείμενο μετά την ψηφοφορία στο ΕΚ>

Η Επιτροπή υποβάλλει πρόταση για παράταση της ισχύος του κανονισμού (ΕΟΚ) αριθ. 689/92 και για την περίοδο εμπορίας 1995/96, με την οποία καθιερώνεται η παράταση ισχύος των ρυθμίσεων όσον αφορά το ανώτατο όριο υγρασίας που περιέχουν τα σιτηρά τα οποία περιλαμβάνονται στην παρέμβαση.

(Τροπολογία 6)

ΑΡΘΡΟ 1β) (νέο)

>Κείμενο μετά την ψηφοφορία στο ΕΚ>

Άρθρο 1β

>Κείμενο μετά την ψηφοφορία στο ΕΚ>

Τα αντισταθμιστικά ποσά για τα σιτηρά, ανά εκτάριο, καταβάλλονται στον παραγωγό, για κάθε περίοδο εμπορίας, πριν από την 31ή Οκτωβρίου που έπεται κάθε συγκομιδής.

(Τροπολογία 7)

ΑΡΘΡΟ 1γ) (νέο)

>Κείμενο μετά την ψηφοφορία στο ΕΚ>

Άρθρο 1γ)

>Κείμενο μετά την ψηφοφορία στο ΕΚ>

Στον κανονισμό 1765/92 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1) να προστεθεί το ακόλουθο άρθρο 6 β):

________________

(1) EE L 181 της 01.07.1992, σ. 12

>Κείμενο μετά την ψηφοφορία στο ΕΚ>

«Άρθρο 6β

Εκτιμώντας ότι η συνεχιζόμενη ξηρασία σε ορισμένες περιοχές της Ευρωπαϊκής Ένωσης έχει εμποδίσει την ομαλή εξέλιξη των παραδοσιακών καλλιεργειών στις ζώνες αρδεύσεως και ότι η κατάσταση αυτή έχει αναγκάσει τους παραγωγούς να καταφύγουν σε εναλλακτικές καλλιέργειες που χρειάζονται λιγότερο νερό ώστε να μπορέσουν να επιτύχουν ένα ελάχιστο επίπεδο εισοδήματος[semigr ]

>Κείμενο μετά την ψηφοφορία στο ΕΚ>

ότι, παραδόξως, η κατάσταση αυτή αδυναμίας να συνεχιστούν ορισμένες καλλιέργειες στις πληγείσες περιοχές είχε ως αποτέλεσμα την εξοικονόμηση πόρων για τον κοινοτικό προϋπολογισμό, ενώ αντιθέτως παρατηρήθηκε αυξανόμενη επιδείνωση του επιπέδου των αγροτικών εισοδημάτων των παραγωγών των εν λόγω περιοχών, η Επιτροπή, σε συνεργασία με τα ενδιαφερόμενα κράτη μέλη, λαμβάνει τα κατάλληλα έκτακτα μέτρα ώστε η υπέρβαση της περιφερειακής βασικής επιφάνειας, λόγω ανάπτυξης εναλλακτικών καλλιεργειών στις πληγείσες περιοχές, να μην καθίσταται αντικείμενο κυρώσεων στα κράτη μέλη που πλήττονται από την ξηρασία, υπό τον όρο ότι η συνολική συγκομιδή του εκάστοτε κράτους μέλους δεν υπερβαίνει τον μέσο όρο των ετών αναφοράς.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1766/92 περί κοινής οργάνωσης της αγοράς στον τομέα των σιτηρών (COM(95)0034 - C4-0053/95 - 95/0035(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0034 - 95/0035(CNS)) ((EE C 99 της 21.4.1995, σ. 1 )),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0053/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (Α4- 0100/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.